open-index/open-wikipedia-markdown huggingface dataset:
Rachel (eesnimi)

**Rachel** on naisenimi.

2019. aasta seisuga oli see Eestis esinemissageduselt 1587. naisenimi. 1. jaanuari 2019 seisuga oli Eestis eesnimi Rachel 26 naisel.

## Nime tuntud kandjaid
*Rachel Carson
*Rachel Corrie
*Rachel Keke
*Rachel Kolb
*Rachel Maddow
*Rachel McAdams
*Rachel Reeves
*Rachel Sennott
*Rachel Zoe
*Rachel Traets
*Rachel Weisz
*...

## Viited

## Välislingid
*
Regina (eesnimi)

**Regina** on naisenimi.

2019. aasta seisuga oli see Eestis esinemissageduselt 158. naisenimi. 1. jaanuari 2019 seisuga oli Eestis eesnimi Regina 1176 naisel.

## Nime tuntud kandjaid
*Regina Lukk-Toompere
*Regina Ermits
*Regina Tõško
*...

## Vaata ka
*Regiina

## Viited

## Välislingid
*
Põhjanoot

**Põhjanoot** (ka *mutnik* või *lestanoot*) on kurnpüünis, mis koosneb võrdse pikkusega veoköitest, tiibadest ja noodapärast ning selle veoköied toimivad kalapeletina ehk hirmutina. See on mõeldud veekogu põhja hoiduvate kalade püügiks.

## Püügipiirkonnad
Eesti rannameres kasutatakse seda noota liivasel ja kivideta merepõhjal peamiselt lestapüügiks, Peipsil püütakse sellega põhiliselt ahvenat ja koha.

## Põhjanooda ehitus
Nooda suhteliselt lühikesed tiivad on valmistatud noodalinast, mis peab püügisuuruses kala kinni, väiksemad aga pääsevad läbi silma välja. Nooda avamiseks on tiibasid, pära ja suud ümbritsevad selised varustatud ujukite ja raskustega. Pikkadeks veoköiteks kasutatakse lestapüügil jämedat (käevarrejämedusega) pehmet köit.

## Püügiviis
Püügikohal heidetakse kõigepealt vette ankur, mis ühendatakse ujukiga (mis on üldjuhul erkpunane ja suur) ja seejärel alustatakse kannaköie (u 500&nbsp;m) veeskamist. Paat teeb laia kaare, et haarata noodaga võimalikult suur ala, ja jooksuköie veeskamisel tuleb kaarega ankru juurde tagasi. Veoköit mudasel põhjal vedades tõuseb selle kohale mudapilv nagu kardin. Ka lestapüügil vajub raske veoköis põhja ja tõstab liikumisel üles põhjamuda. Selliste kahelt poolt lähenevate „kardinatega“ hirmutatakse kala kitsasse koridori, mis siis võrkosaga läbi traalitakse. Halva nähtavusega sogases vees satub kala noodatiibade vahele ja sealt edasi kalakotti. 

## Vaata ka
*kuurits
*liiv
*noot
*kaldanoot
*püüvõrk 
*veonoot
*vähinatt
 
## Viited

## Välislingid
*Põhjanoot
*Kurnpüünised
Chorizo

***Chorizo*** on sealihast vorst, mida esmakordselt valmistati Ibeeria poolsaarel. See on valmistatud rasvase sealiha, tšilli ja paprikaga. Vorstile annab erilise maitse selles sisalduv Hispaania paprika.

Kuivatatud ja suitsutatud *chorizo* on kohe söödav, mis tähendab, et seda võib süüa ilma küpsetamata. Toores *chorizo* tuleb enne söömist küpsetada. Seda võib süüa lihtsalt vorstina või kasutada mõne muu roa koostises. Seda saab kasutada ka veisehakkliha või seahakkliha asemel.
Héctor Moreno

**Héctor Alfredo Moreno Herrera** (sündinud 17. jaanuaril 1988 Culiacánis) on Mehhiko jalgpallur, kes mängib keskkaitsjana Mehhiko kõrgliiga klubis Monterrey ja Mehhiko jalgpallikoondises.

Ta alustas klubikarjääri Mehhiko kõrgliiga klubis UNAM, mille meeskonnas tegi ta debüüdi 2006. aastal. Aastatel 2008–2011 mängis ta Hollandi kõrgliiga klubis AZ Alkmaar. Hooajal 2008–09 tuli ta klubiga Hollandi meistriks. Seejärel mängis ta neli hooaega Hispaania kõrgliiga klubis Espanyol. 2015. aastal naasis ta Hollandi, liitudes PSV-ga, kellega tuli hooajal 2015–16 Hollandi meistriks. 2017. aasta juunis sõlmis ta lepingu Itaalia kõrgliiga klubiga Roma, kuid juba 2018. aasta jaanuaris siirdus ta Hispaania kõrgliiga klubisse Real Sociedad. Aastatel 2019–2021 mängis ta Katari kõrgliiga klubis Al-Gharafa. 2021. aasta juunis naasis ta pärast 14 aastat Mehhiko kõrgliigasse, liitudes Monterreyga.

2005. aastal tuli ta Mehhiko kuni 17-aastaste koondisega noorte maailmameistriks. Mehhiko jalgpallikoondises tegi Moreno debüüdi 17. oktoobril 2007 sõprusmängus Guatemala vastu. Koondisekarjääri esimese värava lõi ta 12. juunil 2012 MM-i valikmängus El Salvadori vastu.

Ta on Mehhiko koondisega võitnud 2011. ja 2019. aasta CONCACAF Gold Cupi. Ta on kuulunud Mehhiko koondisse veel kolmedel maailmameistrivõistlustel, 2013. ja 2017. aasta FIFA konföderatsioonide karikaturniiril, 2016. aasta Copa América Centenariol ja 2021. aasta CONCACAF Gold Cupil. 

## Saavutused
;AZ
*Eredivisie: 2008–09
*Johan Cruijff Schaal: 2009
;PSV
*Eredivisie: 2015–16
*Johan Cruijff Schaal: 2016
;Monterrey
*CONCACAF-i Meistrite Liiga: 2021

## Välislingid
UNESCO maailmapärand Hollandis

**[[Holland]]i** alal on **[[UNESCO maailmapärandi nimistu]]s** 10 objekti ja kuus objekti kandidaati. Kuna Curaçao pole iseseisev riik, käsitletakse Curaçao objekti maailmapärandi Hollandi loetelus.

Nimistusse on kantud
*üheksa kultuuripärandi objekti:
**1995 – Schokland ja ümbruskond
**1996 – Amsterdami kaitseliin
**1997 – Kinderdijk-Elshouti ala veskivõrk
**1997 – Willemstadi ajalooline ala, südalinn ja sadamabassein. Asub Curaçaol
**1998 – Ir. D. F. Woudagemaal (D. F. Wouda projekteeritud auru jõul töötav pumbajaam)
**1999 – Droogmakerij de Beemster (Beemsteri polder). Selle objekti alal asub ka teise objekti (nr 759, "Amsterdami kaitseliin") viis ehitist
**2000 – Rietveld Schröderhuis (Rietveldi projekteeritud Schröderi villa)
**2010 – Amsterdami 17. sajandi ringkanaliala ja Singelgracht
**2014 – Van Nellefabriek (Van Nelle tehas)
*üks looduspärandi objekt:
**2009, 2014 – Waddenzee. Ühispärand Saksamaa ja Taaniga
*nimistusse kandideerib alates 2011. aastast veel kuus objekti

## Vaata ka
* UNESCO maailmapärand Curaçaol

## Viited

## Välislingid
* UNESCO maailmapärand Hollandis. UNESCO maailmapärandi koduleht. Inglise keeles (vaadatud 7. augustil 2019)
UNESCO maailmapärand Curaçaol

**[[Curaçao]]** alal on **[[UNESCO maailmapärandi nimistu]]s** üks objekt ja üks objekti kandidaat. Kuna Curaçao pole iseseisev riik, käsitletakse neid objekte hoopis Euroopas asuva Hollandi loetelus.

Nimistusse on kantud:
*üks kultuuripärandi objekt:
**1997 Willemstadi ajalooline ala, südalinn ja sadamabassein
*kultuuripärandi nimistusse kandideerib alates 2011. aastast veel üks objekt

## Vaata ka
*UNESCO maailmapärand Hollandis

## Viited

## Välislingid
*UNESCO maailmapärand Hollandis. UNESCO maailmapärandi koduleht. Inglise keeles (vaadatud 29. juunil 2019)
Tõstevõrk

**Tõstevõrk** on horisontaalselt vette asetatav tõstetav kurnpüünis, mis koosneb raamist ja sellele kinnitatud võrkkotist ning on ilma varre või ridvata. Raami läbimõõt või iga külje pikkus peab olema vähemalt 1 meeter.

Tõstevõrk võib olla toru-, püramiidi- või koonusekujuline, võrkseintega avaga ülespoole suunatud kott. See uputatakse valitud sügavusele teatud ajaks ning saagi meelitamiseks võrku kasutatakse valgust või sööta. Kui kalad on ujunud avause kohale, tõstetakse püünis veest välja. Tõstevõrk on kutselise kalapüügi vahend, Eestis on see leidnud kasutamist näiteks Kuressaare lahes.

## Vaata ka
*noot 
*liiv 
*kuurits
*püüvõrk
*põhjanoot
*veonoot
*vähinatt

## Viited

## Välislingid
*Kurnpüünised
Ronja

**Ronja** on naisenimi.

Eestis oli  see 2019. aasta seisuga esinemissageduselt 560. naisenimi. 1. jaanuari 2019 seisuga oli Eestis eesnimi Ronja 175 naisel.

Lätis oli 2024. aasta 30. septembri seisuga eesnimi Ronja 48 inimesel. Lisaks esines see 8 mitmeosalises eesnimes.

## Nime tuntud kandjaid
*Röövlitütar Ronja, Astrid Lindgreni raamatu "Röövlitütar Ronja" nimitegelane

## Viited

## Välislingid
*
Rosanna (eesnimi)

**Rosanna** on naisenimi.

2019. aasta seisuga oli see Eestis esinemissageduselt 532. naisenimi. 1. jaanuari 2019 seisuga oli Eestis eesnimi Rosanna 189 naisel.

## Nime tuntud kandjaid
*Rosanna Arquette, Ameerika Ühendriikide näitleja
*Rosanna Lints, eesti laulja
*Rosanna Munter, rootsi laulja ja näitleja
*Rosanna Tavarez, Ameerika Ühendriikide laulja, telesaatejuht ja tantsija
*...

## Viited

## Välislingid
*
Sabina

**Sabina** võib tähendada järgmist:
*Sabina (Itaalia), piirkond Itaalias
*Sabina (ooper), Artur Lemba ooper
*Sabina (eesnimi)
Saima

**Saima** on naisenimi.

2019. aasta seisuga oli see Eestis esinemissageduselt 264. naisenimi. 1. jaanuari 2019 seisuga oli Eestis eesnimi Saima 620 naisel.

2020. aasta seisuga oli see Eestis esinemissageduselt 274. naisenimi. 1. jaanuari 2020 seisuga oli Eestis eesnimi Saima 603 naisel. Saima oli keskmiselt 73 aasta vanune (mediaanvanus oli 75). Kõige populaarsem oli eesnimi Saima vanuserühmas 80–84, kus neid oli 10 000 elaniku kohta 24,55.

## Nime tuntud kandjaid
*Saima Loik
*Saima Roosma
*Saima Sõmer
*...

## Viited

## Välislingid
*
Silja

**Silja** on naisenimi.

1. jaanuari 2019 seisuga oli Eestis eesnimi Silja 687 naisel. See oli Eestis esinemissageduselt 243. naisenimi. 

1. jaanuari 2024. aasta seisuga on eesnimi Silja 667 naisel. Silja on populaarsuselt 263. naisenimi.

Silja on keskmiselt 52 aasta vanune (mediaanvanus on 52).

Kõige populaarsem on eesnimi Silja vanuserühmas 50–54, kus neid on 10 000 elaniku kohta 9,81, ja Saare maakonnas, kus neid on maakonna 10 000 elaniku kohta 9,31.

## Nime tuntud kandjaid
*Silja Grünberg
*Silja Lamp
*Silja Lättemäe
*Silja Miks
*Silja Märdla
*Silja Suija
*Silja Uhs
*...

## Viited

## Välislingid
*
Silva (eesnimi)

**Silva** on naisenimi.

1. jaanuari 2024. aasta seisuga on eesnimi Silva 466 naisel. Silva on populaarsuselt 345. naisenimi.

Silva on keskmiselt 62 aasta vanune (mediaanvanus on 67).

Kõige populaarsem on eesnimi Silva vanuserühmas 65–69, kus neid on 10 000 elaniku kohta 12,78, ja Hiiu maakonnas, kus neid on maakonna 10 000 elaniku kohta 8,20.

## Nime tuntud kandjaid
*Silva Kaputikjan
*Silva Pijon
*Silva Rahnel
*Silva Tomingas
*...

## Viited

## Välislingid
*
Erootiline massaaž

**Erootiline massaaž** on massaažitehnikate kasutamine teise isiku erogeensetes tsoonides, et saavutada või suurendada nende seksuaalset erutust ja või saavutada orgasmi. Massaaže on meditsiinilisel otstarbel kasutatud väga pikka aega ning nende kasutamine erootilistel eesmärkidel on ka pika ajalooga. Naiste puhul on kaks peamist valdkonda: rinnad ja häbe. Meeste puhul on fookusala meessuguelundid. Kui massaaž on partneri suguelunditel, siis nimetatakse seda toimingut tavaliselt kui vastastikuseks masturbatsiooniks. 

Tänapäeval kasutatakse erootilist massaaži osade inimeste poolt ka seksis. Seda kas eelmänguna või pärast seksi. Mõnes riigis ja linnas on ka suur kaubanduslik erootilise massaaži tööstus, mis nimetab oma asutusi massaažisalongideks, spadeks või saunadeks.

## Vaata ka

* Eesnäärmemassaaž 
* Nuru (massaaž)
* Tantra massaaž

## Viited
Alpha Sculptoris

**Alpha Sculptoris** (α Sculptoris) on Kujuri tähtkuju heledaim täht.

See on B-klassi täht ning on Päikesest 1500 korda heledam. Alpha Sculptorise tähesuurus on +4,3. Tähe raadius on Päikesest seitse korda suurem ja see on viis korda massiivsem. Alpha Sculptoris asub Maast umbes 780 valgusaasta kaugusel. 

## Viited
NGC 5189

**NGC 5189** (ka **IC 4274**) on planetaarudu, mis asub Kärbse tähtkujus.

Udukogu avastas 1. juulil 1826 James Dunlop. NGC 5189 asub Maast 1780 valgusaasta kaugusel.

## Viited
Kassisilma udukogu

**Kassisilma udukogu** (ka **NGC 6543**) on planetaarudu, mis asub Lohe tähtkujus.

Udukogu avastas 15. veebruaril 1786 William Herschel. See oli esimene udukogu, mille spektrit uuris Briti amatöörastronoom William Huggins, kes tõestas, et planetaarudud koosnevad gaasidest, mitte tähtedest.

Kassisilma udukogu asub Maast 3300 valgusaasta kaugusel.

## Viited
Svea (eesnimi)

**Svea** on naisenimi.

2019. aasta seisuga oli see Eestis esinemissageduselt 649. naisenimi. 1. jaanuari 2019 seisuga oli Eestis eesnimi Svea 137 naisel.

2024. aasta 1. jaanuari seisuga oli Eestis eesnimi Svea 136 naisel. Svea oli esinemissageduselt 692. naisenimi.

## Nime tuntud kandjaid
* Svea Otsmaa, eesti majandusteadlane
* Svea Raidna, eesti maalikunstnik
* Svea Holst, rootsi filminäitleja
* Svea Norén, rootsi iluuisutaja
* Svea Peters, rootsi näitleja
* Svea Kristina Frisch, rootsi näitleja, kirjanik ja ajakirjanik

## Viited

## Välislingid
*
William Huggins

**Sir William Huggins** (7. veebruar 1824 – 12. mai 1910) oli Briti astronoom.

Huggins uuris oma eraobservatooriumis koos abikaasa Margaret Lindsay Hugginsiga mitmete taevakehade spektrijooni. Ta oli esimene astronoom, kel õnnestus NGC 6543 uurimisel teha kindlaks planetaarudu spekter. Huggins oli ka esimene, kes eristas udukogusid ja galaktikaid, tõestades, et udukogud koosnevad gaasist, kuid galaktikad tähtedest.

1865. aastal valiti ta Londoni Kuningliku Seltsi liikmeks ja oli aastatel 1900–1905 selle president. 1867. aastal sai Huggins koos William Allen Milleriga tähtede spektri uurimise eest Kuningliku Astronoomiaseltsi kuldmedali. Aastatel 1876–1878 oli ta Kuningliku Astronoomiaseltsi president ning 1885. aastal sai ta uuesti Kuningliku Astronoomiaseltsi kuldmedali. 1897. aastal löödi Huggins rüütliks.

## Viited
Vanessa

**Vanessa** võib tähendada järgmist:
*Vanessa (ooper), Samuel Barberi ooper, esietendus 1958
*Vanessa (eesnimi)
*...
* Liblikad
** Vanessa atalanta
** Vanessa cardui
** Vanessa ichnusa
** Vanessa urticae
Vanessa (eesnimi)

**Vanessa** on naisenimi.

2019. aasta seisuga oli see Eestis esinemissageduselt 403. naisenimi. 1. jaanuari 2019 seisuga oli Eestis eesnimi Vanessa 304 naisel.

## Nime tuntud kandjaid
*Vanessa Chinitor
*Vanessa Hinz
*Vanessa Hudgens
*Vanessa Paradis
*Vanessa L. Williams
*...

## Viited

## Välislingid
*
Viive

**Viive** on naisenimi.

2019. aasta seisuga oli see Eestis esinemissageduselt 180. naisenimi. 1. jaanuari 2019 seisuga oli Eestis eesnimi Viive 1030 naisel.

2020. aasta seisuga oli Eestis eesnimi Viive 1008 naisel, esinemissageduselt oli see 186. naisenimi. Viive oli keskmiselt 69 aasta vanune (mediaanvanus oli samuti 69). Kõige populaarsem on eesnimi Viive vanuserühmas 75–79, kus neid on 10 000 elaniku kohta 34,06.

## Nime tuntud kandjaid
*Viive Aamisepp
*Viive Aasma
*Viive Ernesaks
*Viive Kuks
*Viive Ligi
*Viive Noor
*Viive Nurm
*Viive Rosenberg
*Viive Rumberg
*Viive Semper
*Viive Sterpu
*Viive-Riina Ruus
*...

## Viited

## Välislingid
*
Viivika

**Viivika** on naisenimi.

2019. aasta seisuga oli see Eestis esinemissageduselt 466. naisenimi. 1. jaanuari 2019 seisuga oli Eestis eesnimi Viivika 238 naisel.

2023. aasta 1. jaanuari seisuga oli eesnimi Viivika Eestis 237 naisel. Viivika oli esinemissageduselt 502. naisenimi.

## Viited

## Välislingid
*
Vilve

**Vilve** on naisenimi.

2019. aasta seisuga oli see Eestis esinemissageduselt 388. naisenimi. 1. jaanuari 2019 seisuga oli Eestis eesnimi Vilve 323 naisel. Vilve oli keskmiselt 66 aasta vanune (mediaanvanus oli 63). Kõige populaarsem oli eesnimi Vilve vanuserühmas 80–84, kus neid oli 10 000 elaniku kohta 12,72.

## Nime tuntud kandjaid
*Vilve Maide
*Vilve Ploom
*...

## Viited

## Välislingid
*
Vahtrik

**Vahtrik** ehk **vahtramets** on vahtra enamusega puistu. 

Euroopas kohtab vahtrikke harva. Kogu Eestis on neid napilt 20 ha. Üks vahtrikest paikneb Saaremaal, Maapere raunal.

Vahtrike vähesusele vaatamata esineb Vahtrik Eestis üsna laialdaselt perekonnanimena, vähemal määral ka kohanimena.

## Viited

## Välislingid
* Maie Meius, "Vahtrik Maapera raunal ei anna end kergelt kätte", Saarte Hääl, 26.03.2023
* Maie Meius, "Vahtrik Maapere raunal", Sinu Mets, 1. detsember 2022
Lehisemets

**Lehisemets** on lehise enamusega puistu.

Põhjaparasvöötmes, eriti Kanada ja Venemaa taigas on lehis üks enim levinud puid, moodustades suuri metsamassiive ("hele" taiga).
NGC 6541

**NGC 6541** (ka **Caldwell 78**) on kerasparv, mis asub Lõunakrooni tähtkujus. 

Parve avastas 19. märtsil 1826 Itaalia astronoom Niccolò Cacciatore ning temast sõltumatult avastas selle sama aasta 3. juulil James Dunlop. 

## Viited
Hudsoni org

**Hudsoni org** (inglise keeles *Hudson Valley* või *Hudson River Valley*) on New Yorgi osariigi piirkond, mis hõlmab Hudsoni jõe orgu peamiselt jõe alamjooksul ja külgnevaid alasid.

Tavaliselt määratletakse Hudsoni oru piirkond alana alates Albanyst ja Troyst lõuna poole kuni Yonkersini. Olenevalt määratlusest elab piirkonnas 3-3,5 miljonit inimest.

## Vaata ka
*Palisaadid
Acrux

**Acrux** (ka **α Crucis**, **Alpha Crucis**) on tähesüsteem, mis asub Lõunaristi tähtkujus.  

See asub Maast 321 valgusaasta kaugusel ja selle tähesuurus on 0,76. Acrux on tähistaeva heleduselt 13. ja Lõunaristi heledaim täht. Palja silmaga vaadeldes paistab Acrux ühe tähena, kuid tegelikult koosneb see kuuest objektist. Teleskoobiga vaadeldes paistab Acrux kolmiktähena, mille kaks heledaimad tähte on teineteisest umbes nelja kaarsekundiga eraldatud ning on tuntud kui Acrux A ja Acrux B, α1 Crucis and α2 Crucis või α Crucis A ja α Crucis B. Mõlemad on B-klassi tähed ning on massiivsemad ja heledamad kui Päike.

## Viited
Gacrux

**Gacrux** (ka **Gamma Crucis**, **γ Crucis**) on Lõunaristi tähtkuju heleduselt kolmas ja tähistaeva heleduselt 26. täht.

Gacrux on Maale lähim M-klassi punane hiid ning asub 88 valgusaasta kaugusel. See on Päikesest ainult 30% massiivsem, kuid on 820 korda heledam ja selle diameeter on 42 korda suurem.

## Viited
Toulouse'i Majanduskool

**Toulouse'i Majanduskool** (prantsuse *École d'économie de Toulouse*, inglise *Toulouse School of Economics*, lühend TSE) on majanduskool Prantsusmaal Toulouse'is. See majanduskool on ülikooli Toulouse 1 University Capitole üks koole.

Kool asutati 2007. Aastani 2011 oli see iseseisev institutsioon.

Koolis on prantsuse- ja ingliskeelseid õppeaineid.

Koolis õpib umbes 2400 õpilast.

## Viited

## Välislingid
*Koduleht
Katre Kõvask

**Katre Kõvask** (sündinud 8. oktoobril 1975) on eesti majandustegelane. Ta on turundaja ja ärijuht, auhinna "Aasta tööstur 2024" laureaat. 

## Haridus
Katre Kõvask on lõpetanud 1998. aastal Tartu Ülikooli majandusteaduskonna välismajanduse ja turunduse erialal. 

## Töökäik
Juba enne ülikooli astumist asus Kõvask tööle reklaamiagentuuris Age, kus tekkiski põhjalikum huvi turunduse ja välismajanduse vastu.

2000. aastast töötas Kõvask Ösel Foodsi turundusjuhina ja 2004. aastast Tallinna Külmhoone turundusjuhina. Jaanuarist 2006 kuni septembrini 2015 oli ta börsil noteeritud rahvusvahelise toiduainekontserni Premia Foods juhatuse esimees. Novembrist 2015 kuni augustini 2017 juhtis ta Südameapteekide ketti Pharma Holding. Septembrist 2017 kuni maini 2019 töötas ta Tere AS ja Farmi Piimatööstuse juhatuse esimehena.

Alates aprillist 2019 on Kõvask ka ökojäätist tootva ettevõtte La Muu AS nõukogu liige.

Augustist 2019 töötas Kõvask Tallink Grupi rahvusvahelise kaldakaubanduse juhina. 

Septembrist 2022 töötab ta kaerajooke tootva ettevõtte Yook Production OÜ tegevjuhina.

### Turundatud brände
Ta on juhtinud näiteks selliste tuntud toiduainetööstuse brändide nagu Aura (mahlad), Maakera (valmistoidud), Pai (smuutid), Eriti Rammus (jäätised) ja YOOK (kaerajoogid) turundust.

## Sport
Kõvask on koolipõlves tegelenud kergejõustikuga ja tulnud Eesti noorte meistriks kaugushüppes. 

2007. aastal tegi ta tutvust golfiga, kuid eelistas toona siiski tenniseõpinguid. 2013. aastast on ta keskendunud golfile. Lisaks harrastab ta pilatest, millest on saanud tema golfihooaja ettevalmistuse lahutamatu osa.

2018. aastal valiti Kõvask kolmeks aastaks MTÜ Estonian Golf and Country Club presidendiks.

## Tunnustus
* 2024 – Aasta Töösturi auhind 

## Viited

## Välislingid
* Katre Kõvask: “Jumalad naeravad, kui inimesed planeerivad” Tartu Ülikooli vilistlaste ajaveeb, 14. oktoober 2015
* Ivo Kallasmaa ja Andres Kärssin. Intervjuu | Tippjuht Katre Kõvask: turundusjuhi natuur on muutunud, väga palju on pealiskaudsust Turundajate Liidu koduleht, 11. juuni 2024
* Aasta tööstur Katre Kõvask: Eesti toidulett on maailmas unikaalne ERR Eeter, 7. detsember 2024
Jeruusalemma heebrea ülikool

**Jeruusalemma Heebrea Ülikool** (heebrea keeles *האוניברסיטה העברית בירושלים ha'universita ha'ivrit birushalayim*) on ülikool Iisraelis Jeruusalemmas; ühtlasi üks suurimaid ja tähtsamaid Iisraeli ülikoole.

Ülikool asutati 1918.

Ülikoolis õpib üle 22 000 üliõpilase (2008).

## Viited

## Välislingid
*Koduleht
New Yorgi metroo

**New Yorgi metroo** (inglise keeles *New York City Subway*) on New Yorgi linnale kuuluv metroosüsteem, mida liisitakse New Yorgi transiidiametile (*New York City Transit Authority*), riikliku Metropolitan Transportation Authority (MTA) tütaragentuurile.

New Yorgi metroo avati 27. oktoobril 1904 ja see on üks maailma vanimaid ühistranspordisüsteeme, üks maailma enimkasutatavaid metroosüsteeme, ja suurima arvu jaamadega metroosüsteem maailmas. New Yorgi metroo pakub üldiselt ööpäev läbi teenust igal päeval aastas, kuigi mõned liinid võivad töötada ainult kindlatel kellaaegadel.

New Yorgi metroo on 474 jaamaga maailma suurima jaamade arvuga metroo (424 jaama tuleb kokku, kui transiitjaamad lugeda ühe jaamana). Jaamad asuvad nii Manhattani, Brooklyni, Queensi kui ka Bronxi linnaosas.

Metroosüsteem on ka maailma üks pikimaid: liinide kogupikkus on 394 kilomeetrit.

New Yorgi metroo teenindas 2017. aastal kokku rohkem kui 1,7 miljardit reisijat, keskmiselt 5,6 miljonit inimest igal tööpäeval ja 5,7 miljonit inimest nädalavahetustel.

## Metrooliinid

## Metroojaamad

472 jaamast teenindatakse 470 ööpäev läbi. New Yorgi metroosüsteemis asuvatele metroojaamadele pääseb tavaliselt juurde tänavatasandil asuvate treppidega. Paljud neist treppidest on värvitud tavalisel rohelisel toonil, millel on kerged või olulised erinevused. Teistel jaamadel on ainulaadne sissepääs, mis peegeldab nende asukohta või ehitamise kuupäeva. Külgnevatesse hoonetesse on ehitatud näiteks mitu jaamasissepääsu treppi. Peaaegu kõigil jaamade sissepääsudel on värvi kodeeritud maakera või ruudukujulised laternad, mis tähistavad nende sissepääsu staatust.

## Viited

## Välislingid

* Ametlik koduleht (inglise keeles)
Algieba

**Algieba** (ka **Gamma Leonis**, **γ Leonis**, **Gamma Leo**, **γ Leo**) on kaksiktäht, mis asub Lõvi tähtkujus.

See asub Maast umbes 130 valgusaasta kaugusel ning selle tähesuurus on 2,28. Algieba on heleduselt tähistaeva 50. täht ja Lõvi tähtkuju heleduselt teine täht. Kahest tähest suurem on K-klassi täht, mille pinnatemperatuur on 4410 kelvinit ning on Päikesest 285 korda heledam ja diameetrilt 23 korda suurem. Väiksem täht on G-klassi täht, mille pinnatemperatuur on 4980 kelvinit ning on Päikesest 72 korda heledam ja diameetrilt 10 korda suurem. Kahe tähe vahel on vähemalt 170 aü ning nende tiirlemisperiood on üle 500 aasta.

2009. avastati, et Algieba peamise tähe ümber tiirleb eksoplaneet.

## Viited
Regulus

**Regulus** (ka **Alpha Leonis**, **α Leonis**, **Alpha Leo** ja **α Leo**) on heleduselt tähistaeva 21. täht ja Lõvi tähtkuju heledaim täht.

See asub Maalt umbes 79 valgusaasta kaugusel ja selle tähesuurus on 1,35. Regulus koosneb neljast tähest, mis on jaotunud kaheks paariks. Regulus A koosneb sinivalgest peajada tähest, mille kaaslaste pole veel vaadeldud, kuid on ilmselt valge kääbus. Kaugemal asuvad Regulus B, C ja D, mis on tuhmid peajada tähed.

2016. aastal moodustatud IAU Tähenimede töögrupp määras juulis 2016 Reguluse tähe ametlikuks nimeks.

## Viited
Adam Mickiewiczi ülikool

**[[Adam Mickiewicz]]i ülikool** (varem ka *Poseni ülikool, Poznańi ülikool*; poola keeles *Uniwersytet im. Adama Mickiewicza w Poznaniu*) on ülikool Poolas Poznańis. Kool nimetati Adam Mickiewiczi auks 1955.

Ülikool asutati 1919.

Ülikoolis õpib üle 40 000 üliõpilase (seisuga umbes 2010).

## Viited

## Välislingid
*Koduleht
Kalevipoeg ja Sarvik

"**Kalevipoeg ja Sarvik**" on Amandus Adamsoni 1896 valminud skulptuur, mis kujutab Kalevipoega tapmas Sarvikut. Skulptuur asub Eesti Kunstimuuseumis.
Messier 105

**Messier 105** (ka **M105** ja **NGC 3379**) on elliptiline galaktika, mis asub Lõvi tähtkujus.

Galaktika asub Maast 32 miljoni valgusaasta kaugusel. Messier 105 avastas 24. märtsil 1781 Pierre Méchain. See on üks mitmest galaktikast, mida polnud esialgses Charles Messier' koostatud Messier' kataloogis. See lisati kataloogi kui astronoom Helen Sawyer Hogg leidis Méchaini kirjutatud kirja, milles kirjeldab Messier 105te ning kirjeldatud objekt klappis NGC 3379ga.

Messier 105 tuumas asub ülimassiivne must auk, mille mass arvatakse olevat vahemikus 1,4×108 kuni 2×108 Päikese massi. Galaktikas asuvad ka mõned noored tähed ja täheparved, mis viitab, et mõnedes elliptilistes galaktikates toimub täheteke, kuid see protsess on väga aeglane.

## Viited
UNESCO maailmapärand Roheneemesaartel

**[[Roheneemesaarte]]** alal on **[[UNESCO maailmapärandi nimistu]]s** üks objekt ja kaheksa objekti kandidaati.

Nimistusse on kantud:
*üks kultuuripärandi objekt:
**2009 Cidade Velha (Vana Linn), Ribeira Grande ajalooline keskus
*nimistusse kandideerib alates 2016. aastast veel kaheksa objekti

## Viited

## Välislingid
*UNESCO maailmapärand Roheneemesaartel. UNESCO maailmapärandi koduleht. Inglise keeles
Wolf 359

**Wolf 359** on punane kääbus, mis asub Lõvi tähtkujus.

See asub Maast 7,9 valgusaasta kaugusel ja üks lähimaid tähti Maale. Wolf 359 tähesuurus on 13,54 ja selle vaatlemiseks on vaja suurt teleskoopi. See on muutliku heledusega täht, mille heledus võib järsult suureneda mitmeks minutiks. Heleduse muutumisega kaasnevad röntgeni- ja gammakiirte pursked, mida on jälginud kosmoseteleskoobid. Wolf 359 on üsna noor täht ja see on alla miljardi aasta vana.

Kuna Wolf 359 on Maale üsna lähedal on seda kasutatud mitmetes ulmelugudes.

## Viited
Metsaülikool Austraalias

**Metsaülikool Austraalias** (lühend **MÜA**) oli Austraalia eestlaste haridus- ja kultuuriüritus. Üritus oli ajendatud Metsaülikoolist.

Metsaülikool sai alguse 2. aprillil 1971 ja selle eestvedajaks sai Inno Salasoo. Esimene kursus algas 29. jaanuaril 1972.

## Viited

## Välislingid
*http://www.folklore.ee/rl/fo/austraalia/rmt/EAI/salasoo_i.htm
Puidumesilane

**Puidumesilane** (*Xylocopa*) on mesilaste perekond, millesse kuulub umbes 500 liiki. Perekonna nimetus tuleneb nende pesitsuskäitumisest, kuna peaaegu kõik neist õõnestavad oma pesakäigud surnud või elus puitu, sealhulgas bambusesse. Erandiks on peamiselt alamperekonna *Proxylocopa* liigid, kes kaevavad urud pinnasesse.

Perekonnale andis nime esmakirjeldaja, Prantsuse entomoloog Pierre André Latreille 1802. aastal. Ta tuletas selle vanakreeka sõnast ξυλοκὀπος *xylokopos* 'puusepp'.

Kohati on puidumesilased olulised tolmeldajad, nt tolmeldavad nad üht tuntumat orhideede liiki õilsat kuukinga (*Phalaenopsis amabilis*). Mõningate taimeliikide puhul (*[[Passiflora incarnata]]* ja *[[Orphium]]*) on nad ainsad tolmeldajad. Samas on täheldatud, et juhtudel, kui puidumesilased ei ulatu õiekuju tõttu nektarini, võivad nad lõigata õielehtedesse lõhed, pääsedes nii nektarini ka ilma taime tolmeldamata. Puidumesilaste lõigatud lõhesid võivad kasutada ka meemesilased (*[[Apis mellifera]]*).

Enamik puidumesilaste liike on üksiklased, kuid mõned moodustavad ka väikesi kolooniaid, kus emamesilased tütardega koos elavad. Sel juhul võib esineda tööjaotus: üks emamesilane kogub toitu ja muneb, teised aga valvavad pesa. Euroopas levinud liikidel kolooniaid ei esine. Munad on emamesilasega võrreldes suured ja kuuluvad putukamunadest suurimate hulka.

Puidumesilased ei toitu puidust, kuid ehitavad sellesse pesad. Emane puidumesilane närib puitu käigu, mille jaotab kambriteks, kuhu toob õietolmu ja nektarit ning muneb ühe muna. Puidu pinna lähedale õõnestatud käigud võivad olla küllaltki suured (sisenemisava läbimõõt kuni
12 mm) ning pikad, ulatudes mitme meetrini. Seetõttu võivad puidumesilased põhjustada aastate jooksul tõsiseid kahjustusi puithoonetele, peamiselt katmata puidule rõdudel, terrassidel, seinavoodris jms. Valdavalt on kahjustused siiski pindmised ja väheolulised.

Puidumesilasi söövad mitmed loomad ja linnud, näiteks rähnid, kes kuulevad mesilasevastsete häält ning teevad puusse nende kättesaamiseks auke.

Sageli aetakse puidumesilasi segi kimalastega. Selgeim eristav tunnus on kõht, mis on puidumesilastel läikiv, kimalastel aga karvane.

Üks Euroopas levinumaid puidumesilaste liike on metallsiniselt helkiv *[[Xylocopa violacea]]*, mis kuulub ühtlasi Euroopa suurimate mesilaste hulka. Tema looduslik levila ulatub ka Aasiasse, kus selle lõunapiiriks on 30. laiuskraad. Euroopas jäävad levila põhjapiirile Wales, Inglismaa ja Saksamaa. Nagu enamik puidumesilasi, teeb ta pesa jalal kuivanud puude tüvedesse. Ta ei ole kuigi agressiivne ning ründab vaid ohu korral, isastel puuduvad astlad sootuks.

## Eestis

Eestist on ainsa puidumesilaste liigina leitud nii metsas kui ka asulates elav *[[Xylocopa valga]]*, keda on tuvastatud vähemalt viiel korral, seega peetud haruldaseks. XIX sajandil arvatavasti kadunud kogu Baltikumis.

Enamik selle perekonna liike elab soojemates maades. Puidumesilased on soojalembesed ning Kesk-Euroopas on nad aktiivsed aprillist augustini.

## Viited

## Kirjandus
* Maximilian Sagemehl. 1882. Verzeichniss der in Est-, Liv- und Curland bisher gefundenen Bienen.

## Välislingid
Amata vald

**Amata vald** (läti keeles *Amatas pagasts*) on vald Lätis Cēsise piirkonnas. Vald piirneb sama piirkonna Drabeši, Skujene, Nītaure, Līgatne ja Vaive vallaga.

Valla pindala on 108 km². 2016. aasta seisuga elas seal 763 inimest. Valla keskuseks on Ģikši küla, vallamaja asub aadressil Egļu iela 1. Vallavanem on Līga Jauniete.

## Ajalugu

Aastal 1945 moodustati Kosa vallas Kosa külanõukogu, aga vald ise likvideeriti aastal 1949. Aastal 1954 liideti Kosa külanõukoguga likvideeritav Rencēni külanõukogu. Aastal 1965 arvati Amata sovhoosi maad Kosa külanõukogu koosseisu, ent Skujene sovhoosi ja külanõukogu keskuseks olnud Kosa küla maad arvati Skujene külanõukogu koosseisu. Samal aastal nimetati Kosa külanõukogu ümber Amata külanõukoguks. Aastal 1990 muudeti külanõukogu vallaks. 2000. aastal liideti vald Drabeši vallaga ühiseks Amata piirkonnaks. 2021. aastast kuulub vald Cēsise piirkonda.

## Muinsusmälestised

Kultuurimälestistest on riikliku kaitse all Kurmji muinaskalmed ehk Kalmistuküngas, Kaikūņi muinaskalmed, Lejaskauļi muinaskalmed ehk Kalmistuküngas ja Doļi linnamägi. Regionaalse kaitse all on Olnieki keskaegne kalmistu, Rencēni mõisa keskaegne kalmistu, Rēveļi muinaskalmed koos sealse hiiega, Palmēni keskaegne kalmistu, Kalnasīļi keskaegne kalmistu ja sealne kirikuase ehk Pühamägi, ning Bērzkalni muinaskalmed ehk Kallisküngas.

## Loodus

Valla tähtsaim jõgi on selle piirialadel voolav Amata. Looduskaitse all on Kaļļi allikad, Aleksandrs Čaksi istutatud tamm, üks mets-õunapuu, üks haab, üks mänd, üks kuusk ja neli looduskaitsealust nimetut põlist tamme.

## Asustus

Aastal 2011 elas vallas 647 lätlast, 14 venelast, 7 valgevenelast, 8 ukrainlast, 3 poolakas ja 7 leedulast.

Valla külad on:

Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Messier 96

**Messier 96** (ka **M96** ja **NGC 3368**) on spiraalgalaktika, mis asub Lõvi tähtkujus.

Galaktika avastas 20. märtsil 1781 Prantsuse astronoom Pierre Méchain. Méchain teatas oma avastusest Charles Messierile, kes nelja päeva pärast kinnitas leiu ning lisas selle oma kataloogi. Messier 96 on umbes sama massi ja suurusega nagu Linnutee ja asub Maast 35 miljoni valgusaasta kaugusel. Galaktikast lähtuva gammakiirguse kõikumine viitab ülimassiivse musta augu olemasolule galaktika tuumas. Musta augu mass on vahemikus 1,5×106 kuni 4,8×107 Päikese massi.

9. mail 1998 vaadeldi galaktikas toimunud supernoovat SN 1998bu. Supernoova heledus jõudis haripunkti 21. mail 1998 ja hakkas seejärel vähenema. Aasta hiljem tehtud vaatlused näitasid, et see tekitas 0,4 Päikese massi jagu rauda.

## Viited
Messier 95

**Messier 95** (ka **M95** ja **NGC 3351**) on spiraalgalaktika, mis asub Lõvi tähtkujus.

Galaktika avastas 1781. aastal Prantsuse astronoom Pierre Méchain ning tema kaasmaalane Charles Messier lisas selle neli päeva hiljem oma kataloogi.

## Viited
Messier 9

**Messier 9** (ka **M9** ja **NGC 6333**) on kerasparv, mis asub Maokandja tähtkujus.

Parv asub tähtkuju lõunaosas, Eta Ophiuchist edelas. Messier 9 avastas 3. juunil 1764 Charles Messier, kes kirjeldas seda kui ilma tähtedeta udukogu. 1783. aastal vaatles seda William Herschel, kes leidis sellest tähed. Messier 9 on üks lähimaid kerasparvi Linnutee keskosale, jäädes sellest umbes 5500 valgusaasta ja Päikesest 25800 valgusaasta kaugusele. Parve tähesuurus on 7,9 ja absoluutne tähesuurus on -8,04. Messier 9 on kokku 120 000 korda heledam kui Päike.

## Viited
Messier 10

**Messier 10** (ka **M10** ja **NGC 6254**) on kerasparv, mis asub Maokandja tähtkujus.

Parve avastas 29. mail 1764 Charles Messier, kes lisas selle oma kataloogi ja kirjeldas seda kui tähtedeta udukogu. 1774. aastal vaatles seda Saksa astronoom Johann Elert Bode, kes jõudis samale järeldusele. Suuremat teleskoopi kasutanud William Herschel suutis parves eristada tähti. Esimesena proovis parve kaugust Maast mõõta Harlow Shapley, kes sai tulemuseks 33 000 valgusaastat.

Parv on 83 valgusaastat lai ning asub Maast umbes 14 000 valgusaasta kaugusel. Messier 10 tähesuurus on 6,4. See asub Linnutee keskosast 16 000 valgusaasta kaugusel.

## Viited
Messier 12

**Messier 12** (ka **M12** ja **NGC 6128**) on kerasparv, mis asub Maokandja tähtkujus.

Parve avastas 30. mail 1764 Prantsuse astronoom Charles Messier, kes kirjeldas seda kui tähtedeta udukogu. See on 75 valgusaastat lai ning asub Maast 15 700 valgusaasta kaugusel. Parves on umbes 200 000 tähte. Messier 12 on võrdlemisi hõre täheparv ja arvatakse, et see oli kunagi tihe hajusparv. Parvest on leitud 13 muutlikku tähte ning see liigub Päikesesüsteemi suunas kiirusega 16 km/s.

2006. aastal avaldatud teadustöö kohaselt on parvel ebatavaliselt vähe madala massiga tähti. Töö autorid leidsid, et need tõmbas parvest välja Linnutee gravitatsioon.

## Viited
Messier 19

**Messier 19** (ka **M19** ja **NGC 6273**) on kerasparv, mis asub Maokandja tähtkujus.

Parve avastas 5. juunil 1764 Charles Messier. 1784. aastal vaatles William Herschel parve tähti. Messier 19 on umbes 11,9 miljardit aastat vana ja see on üks lamedamaid kerasparvi, mistõttu võib parve kuju olla arvatust teistsugune. Parv asub Maast 28 700 valgusaasta kaugusel ning on üsna lähedal Linnutee keskosale, asudes sellest umbes 6500 valgusaasta kaugusel.

## Viited
Messier 62

**Messier 62** (ka **M62** ja **NGC 6266**) on kerasparv, mis asub Maokandja tähtkujus.

Parve avastas 7. juunil 1771 Charles Messier, kes lisas selle 1779. aastal oma kataloogi. Messier 62 kuulub Linnutee kümne massiivseima ja heledaima kerasparve hulka. Parve absoluutne tähesuurus on –9,18 ja selle mass on umbes 1,22×106 Päikese massi. Messier 62 asub Maast 22 200 valgusaasta kaugusel ja jääb Linnutee keskosast 5500 valgusaasta kaugusele.

## Viited
Messier 107

**Messier 107** (ka **M107** ja **NGC 6171**) on kerasparv, mis asub Maokandja tähtkujus.

Parve avastas aprillis 1782 Pierre Méchain ja temast sõltumatult 1793. aastal William Herschel. See on viimane Messier' kataloogi lisatud kerasparv ja tõenäoliselt viimane leitud Messier' objekt. Parve lisas 1947. aastal kataloogi Helen Sawyer Hogg, kes avastas selle ja veel kolm objekti Méchaini kirjutatud kirjast.

Messier 107 asub Maast 20 900 ja Linnutee keskosast 9800 valgusaasta kaugusel. Parv sisaldab umbes 100 000 tähte.

## Viited
Messier 5

**Messier 5** (ka **M5** ja **NGC 5904**) on kerasparv, mis asub Mao tähtkujus.

Parve avastas 1702. aastal Gottfried Kirch. 1764. aastal vaatles seda Charles Messier, kuid pidas seda ilma tähtedeta udukoguks. 

1791. aastal vaatles parve William Herschel, kes tegi kindlaks, et see on täheparv ja loendas selles sisalduvat umbes 200 tähte. 

Messier 5 laius on 165 valgusaastat ja see on Linnutee üks suurimaid kerasparvi, sisaldades üle 100 000 tähe. Parve vanus on 13 miljardit aastat, mis teeb sellest Linnutee ühe vanima kerasparve. Messier 5 asub Maast 24 500 valgusaasta kaugusel.

## Viited
NGC 6633

**NGC 6633** on hajusparv, mis asub Maokandja tähtkujus.

Parve avastas 1745-1746. aastal Philippe Loys de Chéseaux ja uuesti avastas parve 1783. aastal Caroline Herschel. Parv sisaldab umbes 30 tähte ja see asub 1000 valgusaasta kaugusel.

Parve vanuseks hinnatakse umbes 660 miljonit aastat.

## Viited
Zimbabwe ülikool

**Zimbabwe ülikool** (inglise keeles *University of Zimbabwe*) on ülikool Zimbabwes Harare lähedal; ühtlasi vanim ja suurim Zimbabwe ülikool.

Ülikool asutati 1952.

Ülikoolis on kümme teaduskonda.

Ülikoolis õpib üle 11 000 üliõpilase.

## Viited

## Välislingid
*Koduleht
Asuncióni ülikool

**Asuncióni ülikool** (hispaania keeles *Universidad Nacional de Asunción*) on ülikool Paraguays Asunciónis ja San Lorenzos; ühtlasi riigi vanim ja suurim ülikool.

Ülikool asutati 1889.

Ülikoolis õpib umbes 36 000 üliõpilast (2006).

## Viited

## Välislingid
*Koduleht
Rahuülikool

**Rahuülikool** (inglise keeles *University for Peace*, lühendatult UPEACE) on ülikooli staatusega rahvusvaheline organisatsioon, mille peamine ülikoolilinnak asub Costa Ricas. Organisatsiooni eesmärkide seas on hariduse kaudu edendada ühiskonnas rahumeeleolusid, tolerantsust, stimuleerida koostööd.

Organisatsioon asutati 1989 Ühinenud Rahvaste Organisatsiooni Peaassamblee eestvedamisel.

Koolis õpib 96 üliõpilast (õppeaastal 2018-2019).

## Viited

## Välislingid
*Koduleht
Sarajevo ülikool

**Sarajevo ülikool** (bosnia keeles *Univerzitet u Sarajevu*) on ülikool Bosnia ja Hertsegoviinas Sarajevos; ühtlasi riigi vanim ülikool.

Kooli ajalugu ulatub aastasse 1531, kui asutati islami õiguskolledž. Ülikooli staatuses on alates 1940.

Ülikoolis õpib üle 55 000 üliõpilase.

## Viited

## Välislingid
*Koduleht
Njala ülikool

**Njala ülikool** (inglise keeles *Njala University*) on ülikool Sierra Leones Njala linnas. See ülikool on suuruselt riigi teine (suurim on Fourah Bay ülikool)

Ülikool asutati 1964.

Ülikoolis õpib üle 20 000 üliõpilase.

## Viited

## Välislingid
*Koduleht
Lagose Ülikool

**Lagose Ülikool** (inglise keeles *University of Lagos*) on ülikool Nigeerias Lagoses.

Ülikool asutati 1962.

Ülikoolis õpib umbes 39 000 üliõpilast.

## Viited

## Välislingid
*Koduleht
Guami Ülikool

**Guami ülikool** (tšamorro keeles *Unibetsedåt Guåhan*) on ülikool Guamis Mangilao asulas.

Ülikool asutati 1952.

Ülikoolis õpib umbes 4000 üliõpilast.

## Viited

## Välislingid
*Koduleht
Mehhiko Rahvuslik Ülikool

**Mehhiko Rahvuslik Ülikool** (hispaania keeles *Universidad Nacional Autónoma de México*) on ülikool Mehhikos México linnas; ühtlasi suurim ja vanim Mehhiko ülikool ja ühtlasi üks maailma suurimaid ülikoole.

Ülikool asutati 1551.

Ülikoolis õpib üle 292 000 üliõpilase ja seal õpetab üle 42 000 õppejõu (mõlemad seisuga 2007).

## Viited

## Välislingid
*Koduleht
Hieronymos II

**Hieronymos II** (sündinud 30. märts 1938) on Kreeka Õigeusu Kiriku eestseisja, kelle ametinimetus on Ateena ja kogu Kreeka peapiiskop.
Bukaresti ülikool

**Bukaresti ülikool** (rumeenia keeles *Universitatea din București*) on ülikool Rumeenias Bukarestis; ühtlasi riigi suurim ülikool.

Ülikool asutati 1694 ja täieõiguslikuks ülikooliks sai 1864.

Ülikoolis õpib umbes 34 000 üliõpilast (2009).

## Viited

## Välislingid
*Koduleht
UNESCO maailmapärand Mauritaanias

**[[Mauritaania]]** alal on **[[UNESCO maailmapärandi nimistu]]s** kaks objekti ja kolm objekti kandidaati.

Nimistusse on kantud:
*üks kultuuripärandi objekt:
**1996 Ouadane'i, Chinguetti, Tichitti ja Oualata muistne ''ksour''
*üks looduspärandi objekt:
**1989 Banc d'Arguini rahvuspark
*nimistusse kandideerib alates 2001. aastast veel kolm objekti

## Viited

## Välislingid
*UNESCO maailmapärand Mauritaanias. UNESCO maailmapärandi koduleht. Inglise keeles (vaadatud 14. juunil 2019)
Kapi keel

**Kapi keel** on  Austroneesia keelkonna Lääne-Okeaania keelte Põhja-Uus Guinea harusse kuuluv keel, mida räägivad kapid Paapua Uus-Guineas Sandauni provintsis.

Kõnelejate arv oli 2003. aastal ligikaudu 3500.

## Viited
Barnardi täht

**Barnardi täht** on punane kääbustäht, mis asub Maokandja tähtkujus.

See asub Maast 5,9 valgusaasta kaugusel. See on neljas Maale lähim täht ning sellest lähemal asub ainult Alpha Centauri kolmiksüsteem. Barnardi tähe tähesuurus on 9,5 ning seda ei saa palja silmaga vaadelda.

Täht on nimetatud Ameerika astronoomi E. E. Barnardi järgi, kes arvutas välja selle omaliikumise. Barnardi tähe omaliikumine on 10,3 kaaresekundit aastas ja see on suurim teadaolev omaliikumine. Täht on 10–12 miljardit aastat vana.

## Viited
Al-Azhari ülikool

**Al-Azhari ülikool** on ülikool Egiptuses Kairos; ühtlasi tähtsaim islamiusuliste kõrgem haridusasutus.

Ülikool asutati 972.

Ülikoolis õpib üle 375 000 üliõpilase (2004).

## Viited

## Välislingid
*Koduleht
Al-Qarawiyyini ülikool

**Al-Qarawiyyini ülikool** (ka *Al-Karaouine'i ülikool*; inglise keeles *University of Al Quaraouiyine*) on ülikool Marokos Fèsis; arvatavasti maailma vanim ülikool.

Ülikool asutati 859. aastal. 

Ülikoolis õpib üle 8000 üliõpilase (2012).

## Viited

## Välislingid
*Koduleht
Gediminase-nimeline Vilniuse Tehnikaülikool

**Gediminase-nimeline Vilniuse Tehnikaülikool** (leedu keeles *Vilniaus Gedimino technikos universitetas*, lühend VGTU) on tehnikaülikool Leedus Vilniuses; ühtlasi riigi tähtsaim tehnikakool. Ülikooli rektor on Alfonsas Daniūnas.

Ülikool asutati 1956 kui Kaunase Polütehnilisee Instituudi filiaal.

Aastal 1969 sai tast **Vilniuse Ehitusinseneride Instituut** (*Vilniaus inžinerinis statybos institutas*).

Ülikoolis õpib üle 11 000 üliõpilase.

Ülikoolis on 10 teaduskonda.

## Viited

## Välislingid
*Koduleht
Vallikraavi sild

**Vallikraavi sild** on pöördsild Pärnus. See on pööramisega avatav kahes osas jalakäijate sild üle Pärnu vallikraavi suudme. Kui sild on lahti, siis saavad sealt veesõidukid läbi sõita.

Silla ehitas 2008. aastal Pärnu sadama omanikfirma Transcom, kuna mõned aastad varem oli firma endale saanud linnale kuulunud sadama aktsiad ja pidi vastutasuks üle vallikraavi suudme silla ehitama ning selle avalikku kasutusse andma. Silla maksumus oli 10 miljonit krooni.

## Vaata ka

* Pärnu sillad

## Viited
Masoni maakond (Washington)

**Masoni maakond** (*Mason County*) on maakond USA-s Washingtoni osariigis. 2010. aasta rahvaloenduse järgi elas maakonnas 60 699 inimest. Maakonna halduskeskus ja ühtlasi ka ainuke linn on Shelton. Maakond moodustati 13. märtsil 1854.

Masoni maakonna kogupindala on 2720&nbsp;km², millest 2480&nbsp;km² on maa ja 240&nbsp;km² veepindala. 

Maakonnas asuvad Olympic Mountains, Squaxini saar, Harstine'i saar, Cushmani järv ja Masoni järv.

## Viited
Isle of Meadows

**Isle of Meadows** on 40 hektari suurune asustamata saar, mis asub Staten Islandi lääneranna lähedal Arthur Killi nimelises loodeväinas. Saar on looduskaitse all ning seal pesitsevad haigurlased ja iibised. Saar ei ole külastajatele avatud.

## Vaata ka
*Shooters Island
*Prall's Island
Prall's Island

**Prall's Island** on 36-hektari suurune asustamata saar, mis asub Staten Islandi lääneranna lähedal Arthur Killi nimelises loodeväinas.

## Vaata ka
*Staten Island
*Shooters Island
*Isle of Meadows
Shooters Island

**Shooters Island** on 17-hektariline asustamata saar, mis asub suurema Staten Islandi põhjaranna lähedal loodeväinas nimega Kill Van Kull. New Yorgi linna ning New Jersey osariigi vaheline piir läbib väikest saart kagust loodesse.
Braunschweigi Tehnikaülikool

**Braunschweigi Tehnikaülikool** (saksa keeles *Technische Universität Braunschweig*) on tehnikaülikool Saksamaal Braunschweigis.

Ülikool asutati 1745.

Ülikoolis õpib üle 16 809 üliõpilase (2022).

## Viited

## Välislingid
*Koduleht
Tondinahk

**Tondinahk**, ka **moleskiin** ja **moolskin** (inglise keelest *moleskin* 'mutinahk') on tugevdatud atlass-sidusega puuvillkangas, mille pealispind on karvastatud veluuritaoliseks. Kangast on kasutatud töörõivaste valmistamiseks ja raamatuköitmisel kaanekattematerjalina.

## Pildid

File:Textile Samples - Fustian, Linen and Moleskin.jpg|Oliivroheline tondinahk on parempoolseim *[[fustian]]*i ja linase kanga kõrval


## Viited

## Välislingid
Young Lee. Digging into Moleskin – Textile Tales
Sileesia Tehnikaülikool

**Sileesia Tehnikaülikool** (poola keeles *Politechnika Śląska*) on tehnikaülikool Poolas Gliwices.

Ülikool asutati 1945 Katowices. Tänapäeval asub enamik teaduskondi Gliwices.

Ülikoolis õpib üle 28 000 üliõpilase (umbes 2014).

## Viited

## Välislingid
*Koduleht
Pratjekabuddha

**Pratjekabuddha** ehk **pratjekabuda** (sanskriti keeles *pratyekabuddha* paali keeles *paccekabuddha* ‘üksikbuddha, buddha iseenese jaoks’; tiibeti keeles *rang sangs rgyas*; hiina keeles 獨覺 *dujue*; jaapani keeles *dokugaku*) on budismis inimene, kes üksinda omal jõul on jõudnud ülimasse täielikku virgumisse ehk saanud budaks, kuid jääbki üksikuks ega õpeta oma kogemust teistele.

Arvatakse, et pratjekabuddhad ilmuvad samadel ajastutel kui budadki, kuid ei kohtu nendega kunagi. Teiste arvamuste kohaselt ilmuvad pratjekabuddhad just sel ajal, kui budasid ei ole. 

Üheaegselt võib olemas olla piiramatul hulgal pratjekabuddhasid. Kuna pratjekabuddhad elavad üksinda ega õpeta kedagi, siis on nende kohta vähe tekste, kuid mahajaana suutrates mainitakse ‘pratjekabuddhade sõidukit’ (*pratyekabuddhayāna*) alati ühena kolmest sõidukist koos ’bodhisattvate sõiduki’ ja ’šraavakate sõidukiga’ kui üht võimalikku vabanemisteed.

## Viited
New Yorgi majandus

**New Yorgi majandus** hõlmab Ameerika Ühendriikide suurimat kohalikku ja piirkondlikku majandust. Lower Manhattanil asuv Wall Street on New Yorgi majanduse keskus. New Yorki iseloomustatakse kui maailma juhtivat finantskeskust. Majandus on koduks New Yorgi börsile ja NASDAQile, mis on maailma kaks suuremat börsi nii turukapitalisatsiooni kui ka kauplemisega. 2012. aastal genereeris New Yorgi suurlinnapiirkond 1,33 triljoni USA dollari väärtuses kogutoodangut oma 20,3 miljoni elanikuga. Kogutoodang on esikohal üleriigiliselt USAs ja summa on ligikaudu võrdväärne Lõuna-Korea SKP-ga. Linna majandus moodustab suurema osa majandustegevusest nii New Yorgi kui ka New Jersey osariikides.

Manhattan on riigi juhtiv pangandus-, finants- ja kommunikatsioonikeskus. See on koduks New Yorgi börsile (NYSE) Wall Streetil. Paljud maailma suurimad ettevõtted asuvad Manhattanil oma peakorteritega. 2015. aastal oli linnaosas 46,5 miljonit m2 büroopinda, muutes selle suurimaks kontorituruks Ameerika Ühendriikides. Midtown Manhattan, kus samal aastal on ligi 37,2 miljonit m2 büroopinda, on maailma suurim äripiirkond kesklinnas. New York on oma kõrgetasemeliste advokaadi-, raamatupidamis-, pangandus- ja juhtimisalaste nõustamisteenuste osas eristav. See on reklaamitööstuse ülemaailmne keskus Madison Avenue. Silicon Valley, mis on New Yorgi laia spektriga kõrgtehnoloogilise valdkonna kujundlik nimi, laieneb ikka veel.

New Yorgi majanduse aluseks on rahandus, kõrgtehnoloogia, kinnisvara, kindlustus ja tervishoid. Linn on ka riigi massmeedia, ajakirjanduse ja kirjastamise kõige olulisem keskus.Samuti on see riigi eelistatud kunstikeskus. Loovad tööstusharud, nagu digitaalne meedia, reklaam, mood, disain ja arhitektuur, moodustavad kasvava osa tööhõivest New Yorgis. New Yorgis on nendes tööstusharudes tugev konkurentsieelis. Vaatamata vähenemisele on tootmine endiselt järjekindel.

## Linna majanduslik ülevaade
New York on ülemaailmne äri- ja kaubanduskeskus, mis on panganduse ja rahanduse, jaemüügi, maailma kaubanduse, transpordi, turismi, kinnisvara, uue meedia, traditsioonilise meedia, reklaami, õigusteenuste, raamatupidamise, kindlustuse, teatri ja moekeskus. Ameerika Ühendriikides; Silicon Alley, mis on New Yorgi laia spektriga kõrgtehnoloogilise valdkonna jaoks metonüüm, jätkab laienemist. New Yorgi ja New Jersey sadam on samuti peamine majandusmootor, mis tegeleb rekordkauba mahuga 2017. aastal, üle 6,7 miljoni kaubakonteineri. New Yorgi töötuse määr langes septembris 2018 rekordiliselt madalale tasemele 4,0%.

Paljud Fortune 500 ettevõtted asuvad New Yorgis, nagu ka suur hulk rahvusvahelisi ettevõtteid.

## Viited
Poznańi Tehnikaülikool

**Poznańi Tehnikaülikool** (poola keeles *Politechnika Poznańska*) on tehnikaülikool Poolas Poznańis.

Ülikool asutati 1919.

Ülikoolis õpib üle 20 500 üliõpilase (umbes 2014).

## Viited

## Välislingid
*Koduleht
Lublini Tehnikaülikool

**Lublini Tehnikaülikool** (poola keeles *Politechnika Lubelska*) on tehnikaülikool Poolas Lublinis.

Ülikool asutati 1953.

Ülikoolis õpib üle 11 000 üliõpilase (2013).

## Viited

## Välislingid
*Koduleht
Hongkongi Teadus- ja Tehnikaülikool

**Hongkongi Teadus- ja Tehnikaülikool** (inglise keeles *Hong Kong University of Science and Technology*) on ülikool Hiinas Hongkongis; ühtlasi üks Aasia prestiižsemaid ülikoole.

Ülikool asutati 1991.

Ülikoolis õpib üle 10 000 üliõpilase.

## Viited

## Välislingid
*Koduleht
Wrocławi Tehnikaülikool

**Wrocławi Tehnikaülikool** (poola keeles *Politechnika Wrocławska*) on tehnikaülikool Poolas Wrocławis.

Ülikool asutati 1910.

Ülikoolis õpib üle 34 000 üliõpilase (umbes 2013).

## Viited

## Välislingid
*Koduleht